b'\n_START_ARTICLE_\nSequera a Catalunya\n_START_PARAGRAPH_\nLa sequera \xc3\xa9s la manca persistent de precipitacions. Des de fa anys, aquest fenomen meteorol\xc3\xb2gic afecta a Catalunya. Les causes principals s\xc3\xb3n la reducci\xc3\xb3 dels embassaments i aq\xc3\xbc\xc3\xadfers i la falta de neu.\n_START_SECTION_\nSequeres al llarg de la hist\xc3\xb2ria\n_START_PARAGRAPH_\nEs t\xc3\xa9 const\xc3\xa0ncia de moltes sequeres a la hist\xc3\xb2ria de Catalunya, des del 1566-67 fins a les \xc3\xbaltimes sequeres del segle XXI. Aqu\xc3\xad sota hi ha informaci\xc3\xb3 sobre les \xc3\xbaltimes sequeres amb certa import\xc3\xa0ncia a Catalunya.\n_START_SECTION_\nSegle XVI\n_START_PARAGRAPH_\nEs t\xc3\xa9 const\xc3\xa0ncia d\'una important sequera cap a l\'any 1566, que va deixar feta malb\xc3\xa9 gaireb\xc3\xa9 tota la collita de la zona, especialment a les comarques l\'interior i van arribar a produir-se problemes amb els molins hidr\xc3\xa0ulics per falta d\'aigua. No es t\xc3\xa9 const\xc3\xa0ncia de not\xc3\xadcia de sequera cap a aquella \xc3\xa8poca.\n_START_SECTION_\nSegle XIX\n_START_PARAGRAPH_\nL\'\xc3\xbanica sequera de qu\xc3\xa8 se\'n sap res d\'aquest segle \xc3\xa9s una que va passar als anys 1812/18. Possiblement \xc3\xa9s la sequera m\xc3\xa9s intensa registrada a Catalunya, sobretot els anys 1813 i 17, on es registraren valors del 43,7% i 30,7%, respectivament. L\'any 1817 t\xc3\xa9 el r\xc3\xa8cord d\'any m\xc3\xa9s sec conegut als registres barcelonins, amb 197mm. Malgrat la intensa sequera, no es t\xc3\xa9 const\xc3\xa0ncia d\'efectes econ\xc3\xb2mics greus.\n_START_SECTION_\nSegle XX\n_START_PARAGRAPH_\nEs t\xc3\xa9 const\xc3\xa0ncia de molta sequera a aquest segle a Catalunya. Una petita sequera va afectar l\'any 1910. Uns anys despr\xc3\xa9s, cap al 1922/23, Catalunya es va veure afectada per una gran sequera: nom\xc3\xa9s plogu\xc3\xa9 un ter\xc3\xa7 de les pluges normals entre el novembre i febrer. Als anys 1944/50, despr\xc3\xa9s de la Segona Guerra Mundial, es va patir una gran sequera. \xc3\x89s considerat el pitjor any de sequera a bona part de la pen\xc3\xadnsula Ib\xc3\xa8rica. L\'any 1950 es van realitzar hores de restriccions d\'aigua a les nits. L\'any 1953 es van realitzar talls del 30% de les hores del dia (7,2 hores). L\'any 1973 es va registrar una gran sequera a les cap\xc3\xa7aleres dels rius, per\xc3\xb2 quan s\'estava a punt d\'iniciar restriccions va ploure i no es van fer. Tot seguit es van patir for\xc3\xa7a anys de sequera, a finals de la d\xc3\xa8cada del 1980 i del 1993 al 2000.\n_START_SECTION_\nReportatges\n_START_PARAGRAPH_\nUn reportatge del programa 30 minuts de Televisi\xc3\xb3 de Catalunya anomenat "La gran sequera" tractava a fons la sequera del 2005. El documental tractava la primavera poc plujosa i les conseq\xc3\xbc\xc3\xa8ncies al bosc de la sequera. Tamb\xc3\xa9 parlava de les conseq\xc3\xbc\xc3\xa8ncies socioecon\xc3\xb2miques d\'aquella sequera, amb l\'opini\xc3\xb3 de ramaders i agricultors. Els autors d\'aquest reportatge s\xc3\xb3n Montse Armengou i Ricard Belis.'